### NÁrodná rada sLOVENSKEJ REPUBLIKY

### VI. volebné obdobie

**návrh**

**ZÁKON**

**z ..................2015,**

**ktorým sa mení a dopĺňa zákon č. 149/1995 Z. z. o posunkovej reči**

**nepočujúcich osôb**

Národná rada Slovenskej republiky sa uzniesla na tomto zákone:

**Čl.I**

 Zákon č. 149/1995 Z. z. o posunkovej reči nepočujúcich osôb sa mení a dopĺňa takto:

1. § 1 znie: „Účelom novely zákona je ustanoviť používanie posunkovej reči ako prostriedku dorozumievania a vzdelávania nepočujúcich osôb a tým zabezpečiť podmienky na ich uplatnenie v majoritnej počujúcej spoločnosti.“

2. § 2 znie: „Za nepočujúce osoby sa považujú tie osoby, ktorým žiaden načúvací aparát ani kochleárny implantát neumožňuje komunikáciu pomocou sluchu, respektíve budovanie orálnej reči v takej podobe ako je tomu u počujúcich osôb, alebo osôb nedoslýchavých.“

3. V § 3 ods. 1 sa slovo „jazykom“ nahrádza slovom „prostriedkom“

4. V §3 sa vložia nové odseky 3 a 4, ktoré znejú:

„(3) Posunková reč je prirodzený a prvotný prostriedok komunikácie nepočujúcich.“

„(4) Posunková reč z pohľadu jazykovedného je rovnocenná jazykom, ktoré používa majoritná komunita počujúcich.“

5. V § 4 písm. c) sa ruší.

6. Za § 5 sa vkladá nový § 5a, ktorý vrátane nadpisu znie:

„§ 5a

Vzdelávanie nepočujúcich detí

(1) Vzdelávanie nepočujúcich detí zabezpečujú špeciálne školy pre nepočujúce deti, v ktorých učitelia ovládajú posunkovú reč.

(2) Osvojenie si písomnej formy orálnej reči a vzdelávanie nepočujúcich detí predškolského a školského veku sa uskutočňuje bilingválnou formou, čo znamená, že posunková reč spolu s odzeraním z tváre a úst ako aj využívania daktylotiky, sú v tomto procese prvotné a orálna reč v jej písomnej podobe druhotná.

(3) Na vyšších stupňoch vzdelávania ( odborné učilišťa a štúdium na vysokej škole) majú nepočujúce osoby právo na tlmočníka posunkovej reči.

(4) Spôsobilosť pre tlmočenie do posunkovej reči sa získava v inštitúciách na to určených.“

7. Za § 5a sa vkladá nový § 5b, ktorý vrátane nadpisu znie:

„§ 5b

 Integrácia nepočujúcich do majoritnej spoločnosti

(1) Podmienkou integrácie nepočujúcich do majoritnej spoločnosti počujúcich nie je osvojenie si orálnej reči počujúcich, ale prítomnosť a využívanie tlmočníckych služieb v posunkovej reči.“

8. § 6 znie:

„Ministerstvo práce, sociálnych vecí a rodiny a Ministerstvo školstva, vedy výskumu a športu všeobecne záväzným právnym predpisom upravia

a) spôsob vyúčtovania poskytnutých služieb a rozsah služieb uvedených v § 4, 5, 5a a 5b, ktoré sa budú poskytovať nepočujúcim osobám bezplatne,

b) rozsah a obsah prípravy tlmočníkov posunkovej reči“.

**Čl.II**

Tento zákon nadobúda účinnosť 1. septembra 2016.